ROMÂNIA

JUDEŢUL HARGHITA

CONSILIUL LOCAL MUNICIPAL
MIERCUREA–CIUC
 HOTĂRÂRE NR.15/27.01.2017
privind aprobarea Regulamentului de exploatare a parcărilor și  zonelor de staționare cu plată aflate  pe domeniul public din municipiul Miercurea-Ciuc
            Consiliul Local Municipal Miercurea-Ciuc, întrunit în şedinţa ordinară din 27 ianuarie 2017;

        Având în vedere Raportul nr.925/2017 al Serviciului de gospodărire, management energetic, transport local şi administrarea drumurilor

        Analizând  adresa cu nr.înreg. 499/2017 trimis de către Biroul Rutier al Poliției Municipiului Miercurea Ciuc prin care ni se comunică faptul că Poliția rutieră nu acordă aviz pentru locurile de parcare deja amplasate și funcționale, ca răspuns la cererea Municipiului Miercurea Ciuc pentru acordarea avizului favorabil în conformitate cu prevederile art. 128, lit.d din OUG nr.195/2002 privind circulația pe drumurile publice-republicată cu modificările și completările ulterioare, precum, și prevederile art.33 din OG nr.43/1997 privind regimul drumurilor***republicată și modificată, autoritățile administrației publice locale stabilesc reglementări referitoare la regimul de acces și circulație, staționare și parcare, cu avizul Poliției rutiere
             Pe baza rapoartelor comisiei:

           - pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor;


- de organizare dezvoltare  urbanistică, realizarea lucrărilor publice, protecţia mediului înconjurător;

       - de studii, prognoze economico-sociale, buget, finanţe, agricultură, administrarea domeniului public şi privat;

          - pentru servicii publice, comerţ şi relaţii cu cetăţenii;     
           Având în vedere prevederile:

– Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, completat şi modificat ulterior;
– Anexa nr. 3 – Cap. 3 din HG 955/2004 pentru aprobarea reglementărilor-cadru de aplicare a Ordonanţei Guvernului nr. 71/2002<LLNK 12002    71130 301   0  privind organizarea si funcţionarea serviciilor publice de administrare a domeniului public şi privat de interes local; 

–  Ordonanţei de Urgenţă a Guvernului nr. 195/2002 rebulicată privind circulaţia pe drumurile publice, republicată, cu modificările şi completările ulterioare, şi aprobată prin Legea 49/2006;

-   Ordonanţei Guvernului nr. 43/1997 republicat privind regimul drumurilor
–  Hotărârii de Guvern nr. 147/26.03.1992 privind blocarea, ridicarea, transportul şi eliberarea autovehiculelor sau remorcilor staţionate neregulamentar pe drumurile publice;

– Hotărârea Consiliului Local nr. 230/2010 privind Regulamentul de exploatare a parcărilor şi zonelor de staţionare cu plată, aflate pe domeniul public al municipiului Miercurea-Ciuc;

– Legii nr. 421/2002 privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale, modificată şi completată prin Legea nr. 309/2006;

- Hotărârii de Guvern nr. 156/2003 privind aplicarea Normelor de aplicare a Legii nr. 421/2002;

Ţinând cont de:
– Hotărârea nr. 195/2008 al Consiliului Local Municipal Miercurea-Ciuc privind aprobarea Regulamentului de blocare, ridicare, transport, depozitare şi eliberare a  autovehiculelor staţionate neregulamentar în parcările cu plată, a celor abandonate, lăsate pe spaţii verzi, precum şi a celor staţionate neregulamentar pe domeniul public din municipiul Miercurea-Ciuc, completată şi modificată ulterior;

– Hotărârea nr. 230/2010 privind aprobarea Regulamentului de exploatare a parcărilor şi a zonelor de staţionare cu plată, aflate pe domeniul public al municipiului Miercurea-Ciuc, cu modifcările şi completările ulterioare;

– Sentința Civila nr. 376/16 martie 2016 pronuntata de Tribunalul Harghita, în dosarul nr. 91/96/2015
În temeiul prevederilor art.36, alin. (2), lit. d), alin. (6), pct. 19, respectiv art. 45, alin. (3) si art. 115, alin. (1), lit. b) din Legea nr.215/2001 privind administraţia publică locală, republicată, cu modificările şi completările ulterioare;

H O T Ă R Ă Ş T E
Art.1. Se aprobă Regulamentul de exploatare a parcărilor și zonelor de staționare cu plată aflate  pe domeniul public din municipiul Miercurea-Ciuc, prezentat in anexa,  care face parte integrantă din  prezenta hotărâre.
Art.2. Odată cu intrarea în vigoare a prezentei hotărâri se revocă Hotărârea Consiliului Local nr. 195/2008 și Hotărârea Consiliului Local nr. 230/2010 inclusiv modificările și completările ulterioare
Art.3. Cu aducerea la îndeplinire a prezentei hotărâri se însărcinează viceprimarul municipiului Miercurea- Ciuc - Szőke Domokos, Serviciul de gospodărire, management energetic, transport local și administrația drumurilor, din cadrul aparatului de specialitate al primarului municipiului Miercurea-Ciuc.

Art.4. Prezenta hotărâre se va comunica:


a) Instituţiei Prefectului judeţului Harghita;


b) Primarului municipiului Miercurea-Ciuc;


c) Viceprimarului municipiului Miercurea-Ciuc - Szőke Domokos;


d) Direcția Economică, Serviciul Impozite, Taxe și alte Venituri


e) Serviciul de gospodărire, management energetic, transport local și administrația drumurilor;

 f) Serviciul agricol, cadastru, control urban, executare silită și comercial

	                 Preşedintele şedinţei

                      BORS BÉLA
	Contrasemnează pentru legalitate –consilier juridic cu atribuţii de secretar
 HIPPACH CHRISTIAN











Anexa la Hotărâre nr. 15 /2017

ROMÂNIA

JUDEŢUL HARGHITA

CONSILIUL LOCAL MUNICIPAL
MIERCUREA–CIUC
REGULAMENTUL DE EXPLOATARE 

A PARCĂRILOR ŞI ZONELOR DE STAŢIONARE CU PLATĂ AFLATE PE DOMENIUL PUBLIC AL MUNICIPIULUI MIERCUREA CIUC
CAP. I. DISPOZIŢII GENERALE
Art. 1. Regulamentul de exploatare a parcărilor şi zonelor de staţionare în regim de autotaxare, denumit în continuare Regulament, reprezintă cadrul juridic care defineşte raporturile dintre Municipiul Miercurea-Ciuc, operatorul seviciului de parcare publică cu plată şi deţinătorul legal al autovehiculului care ocupă temporar domeniul public. Acesta cuprinde normele ce trebuie respectate de autovehiculele care staţionează în interiorul zonei de aplicare a Regulamentului, norme convenite și cu Poliția Rutieră, conform art.128, lit. d. din OUG nr. 195/2002 republicată privind circulația pe drumurile publice
Art. 2. În înţelesul prezentului regulament, termenii şi expresiile de mai jos se definesc după cum urmează:
a) zonă de staţionare - sector al domeniului public destinat staţionării autovehiculelor, delimitat prin marcaj rutier, aflat între partea carosabilă a drumului şi zona pietonală.
b) parcare - sector al domeniului public amenajat, utilizat în scopul staţionării autovehiculelor, conform OUG 195/2002 art. 63 alin.4, privind circulatia pe drumurile publice, și conform O.G nr. 43/1997 republicat privind regimul drumurilor
c) tarif - reprezintă contravaloarea datorată concesionarului în conformitate cu prezentul Regulament, pentru ocuparea de către un autovehicul, a parcărilor şi zonelor de staţionare pe domeniului public al municipiului pe durata staţionării sau parcării, în locuri semnalizate cu indicatoare „Parcare cu plata”, ,,Fizetéses parkoló”.
d) tarif majorat – reprezintă contravaloarea datorată concesionarului pentru ocuparea de către un autovehicul, în mod neregulamentar a domeniului public, conform art. 4 din prezentul Regulament. Cuantumul tarifului majorat de parcare este de 50 lei şi se achită în termen de 2 (două) zile 
e) tichet de parcare - legitimaţie ce atestă plata tarifului de parcare pe perioade determinate de 20 de minute, 1 oră sau 1 zi şi a cărui validare dă dreptul posesorului să staţioneze legal în perioada indicată pe tichetul respectiv.
f) validarea tichetului – validarea însemană depunerea tichetului de parcare sub parbrizul autoturismului, tichetul de parcare indică luna, ziua, ora, minutul la care începe perioada parcării şi intervalul de timp pentru care este valabil tichetul de parcare.
g) nota de constatare – un act de constatare a faptei prin care s-a încălcat Regulamentul, act emis la faţa locului prin care persoana imputernicita constată şi informează în acelaşi timp posesorul unui autovehicul a parcat neregulamentar, potrivit art. 4., fapt pentru care acesta datorează plata unui tarif de parcare majorat.
h) abonament de parcare – o vinietă autoadeziv ce atestă plata tarifului de parcare pe o perioadă de 1 lună, 3 luni, 6 luni sau 1 an şi care dă dreptul posesorului să staţioneze în toate parcările cu plată în Municipiul Miercurea Ciuc, acesta are număr de serie şi va fi introdus în baza de dată a abonaţilor.
i)  abonament anual de domiciliu – sunt instrumente de plată valabile exclusiv în cartierele de locuit delimitate în funcţie de domiciliul titularului, valabile pentru un an calendaristic

La solicitarea unui abonament tip locatar, solicitantul trebuie să prezinte actul de identitate şi actul de proprietate a autovehiculului sau dovada că domiciliază la adresa respectivă. Abonamentul dă dreptul de staţionare doar în zona de locuinta pentru care a fost emis.
j) utilizator- proprietarul sau conducătorul autovehiculului care se află oprit în zonele de staţionare sau în parcările aflate pe domeniul public, persoană fizică sau juridică înscrisă în certificatul de înmatriculare ale autovehicolului,
k) loc de parcare - spaţiul din parcare sau din zona de staţionare delimitat prin marcaj rutier.
l) operatorul serviciului- persoană juridică care are în administrare zonele de staţionare/parcare cu plată, aflate pe domeniul public a municipiului Miercurea Ciuc.
m) supraveghetorii de parcare – personalul operatorului de serviciu imputernicit pentru supravegherea activitatii de parcare respectiv controlul privind respectarea prezentul regulament în parcarile cu plata aflate pe domeniul public 
n) parcare cu plată – staţionarea sau parcarea autovehiculelor în locuri aflate pe domeniul public ce implică plata unor tarife în baza prezentului Regulament.
o) domeniu public nedestinat parcării al Municipiului Miercurea Ciuc – spaţii, terenuri în afara căilor de rulare, cum ar fi trotuare, spaţii verzi, spaţii marcate cu marcaje speciale, piste de biciclete, terenuri de sport etc.unde este strict interzis staţionarea şi parcarea.
p)  zi - zi de lucru
Art. 3. Parcarea sau staţionarea autovehiculelor, în zona de aplicare a Regulamentului, se poate realiza doar pe sectoarele semnalizate prin marcaje rutiere şi indicatoare „Parcare cu plată“ ,,Fizetéses parkoló” însoţite de adiţionalul cu tariful orar, orarul de funcţionare şi modul de achitare a taxei. Locurile de parcare cu plată vor fi semnalizate corespunzător.

Se disting următoarele tipuri de zone de staţionare cu plată:

a). zone situate pe platforme în afara căilor de rulare;

b). zone delimitate la marginea carosabilului;
Art. 4. – Staţionarea sau parcarea în zonele prevăzute la art. 3 a autovehiculului este regulamentară dacă utilizatorul îndeplineşte cumulativ următoarele obligaţii:

a). achiziţionează una sau mai multe tichete sau un abonament de parcare, ori achita prin SMS plata parcării, înainte de ocuparea locului de parcare sau în max. 5 min. de la oprire;

b). ocupă un loc de staţionare regulamentar potrivit art. 3, fără a depăşi marcajele existente în zonele de staţionare/parcare,

c). afişează pe bord la începutul perioadei de staţionare în interiorul autovehiculului sau pe parbriz, vizibil din exterior, vinieta (abonamentul autoadeziv), tichetul potrivit instrucţiunilor înscrise pe el şi descrise la art. 10, lit. a), alin. 3. (cu excepția platii prin SMS)

d). nu depăşeşte timpul de staţionare la care are dreptul potrivit termenului de valabilitate al tichetului, abonamentului sau timpului achitat prin SMS.

e). nu staţionează pe un loc de parcare rezervat persoanelor cu handicap, fără o autorizaţie.

 Art. 5. Staţionarea în faţa accesului în curtea imobilelor din aria de aplicare a Regulamentului este permisă doar pentru autovehiculele aparţinând proprietarilor de imobile sau a chiriaşilor, pe baza abonamentului de locatar care va fi emis conform regulamentului.

Celelalte autovehicule aflate în situaţia de mai sus vor fi sancţionate potrivit prevederilor din Cap.III..
 Art. 6.  (1) Ocuparea temporară a domeniului public delimitat ca zonă destinată activităţilor de parcare contra plată prin staţionarea sau parcarea autovehiculelor în perimetrul de aplicare al Regulamentului presupune recunoaşterea tacită a conducătorului auto a dispoziţiilor prezentului Regulament.

(2) Ocuparea temporara a domeniului public prin parcare sau staţionare a autovehiculelor în perimetrul de aplicare a Regulamentului, dar pe spaţii nedestinate parcării/staţionării înseamnă nerespectarea Regulamentului şi se sancţionează conform Art.13.
Art. 7. Utilizatorul care nu a respectat prevederile Art.4 datorează plata unui tarif majorat de parcare, iar dacă în termen de 2 zile nu achită acest tarif majorat, va fi sanctionat cu amendă contravențională de către serviciul specializat al Municipiul Miercurea Ciuc - Compartimentul control urban şi executare silită (CCUE) 
 CAP. II. TARIFE ŞI METODE DE TARIFARE
Art.8. (1) Tariful de parcare pentru autovehicole se definesc astfel:

a). Tarife orare: 20 minute/0,50 lei, 1 oră/1,50 lei

b). Tarif/zi echivalent – 6 lei pe zi

c). Tarife sub forma de abonamente lunare, trimestriale, semestriale, anuale.

d.).Tarif prin SMS – 2,25 lei lei pe 1 oră, 4,50 pe 2 ore, 7 lei pe o zi.


(2) Plata tarifului de parcare poate fi efectuat prin trimiterea unei mesaj prin SMS la un număr scurt 7420, mesajul cuprinde codul 370 (o zi), 371 (1 oră), 372 (2 ore) respectiv numărul maşinii iar şoferul primeste un SMS prin care se confirmă plata tarifului.


(3) Tarife pentru rezervare loc de parcare se eliberează numai pentru instituţiile publice, societăţi comerciale care au acces direct în parcarea cu plată – 300 lei/loc/lună.

(4) Pentru toate parcările cu plată tariful majorat este de 50 lei.
Ar. 9. Tarifele prevăzute la art.8 sunt percepute pentru ocuparea unui loc de parcare potrivit STAS 1848-7/2004. Autovehicule al căror gabarit depăşeşte 5 m, vor fi tarifate pentru 2 locuri de parcare, iar cele ce depăşesc 10 m vor fi taxate pentru 3 locuri de parcare.
Art. 10. (1) Tariful de parcare se poate achita în următoarele moduri:

a). Tichetele de parcare sunt instrumente de plată pentru staţionări de scurtă durată (20 min. până la 1 zi), concepute astfel încât să poată fi utilizate în regim de autotaxare şi unică folosinţă. Ele se procură prin aparate automate speciale de distribuţie. Tichetul de zi este valabil în toate locurile de parcare cu plată în acea zi. Textul tichetelor va fi redactat şi în limba maghiară, vor fi inserate şi numerotate, fiind documente cu regim special conform legislatiei în vigoare.

Tichetele se validează prin afişarea sub parbriz la un loc vizibil, acesta cuprinde anul, luna, ziua şi după caz ora şi minutul la care a început staţionarea autovehiculului respectiv intervalul de timp pentru care este valabil tichetul respectiv.

Drept de emisiune de tichete are doar operatorul care gestionează parcările cu plata  în Municipiul Miercurea Ciuc conform Regulamentului, distribuţia acestora efectuându-se prin automate situate la cel mult 100 m de la locurile de parcare. Aceste tichete sunt tipărite în regim de securitate şi înseriate în regim special.

b). Abonamentele de parcare sunt instrumente de plată valabile in parcările stradale, pentru intervale de timp mari (lunar, trimestrial, semestrial sau anual) care se validează printr-o vinietă confecţionată din plastic şi care se aplică pe interiorul parbrizului auto la vedere, acesta cuprinde numărul de înmatriculare a autovehiculului, perioada de timp în cadrul căreia deţinătorul are dreptul de a parca conform Regulamentului. Culoarea abonamentele diferă după tipul acestora (lunar, trimestrial, semestrial, anual). Textul vinietelor va fi redactată şi în limba maghiară.

Abonamentele se eliberează persoanelor juridice şi fizice pentru un singur automobil care achită contravaloarea acestuia, valabile în toate zonele tarifare. Aceste abonamente pot fi emise conform valabilităţii acestuia:

- Lunar: pentru fiecare lună integrală

- Trimestrial: pentru lunile cu intervalul I-III, IV-VI, VII-IX, X-XII

- Semestrial: pentru lunile: I-VI sau VII-XII.

- Anual pentru un an calendaristic:

(2) Valorile abonamentelor sunt următoarele:

- abonament lunar: 30 lei pentru persoane fizice şi 37 lei pentru persoane juridice

- abonament trimestrial: 73 lei pentru persoane fizice şi 93 lei pentru persoane juridice.

- abonament semetrial: 145 lei pentru persoane fizice şi 180 lei pentru persoane juridice.

- abonament anual 242 lei pentru persoane fizice şi 300 lei pentru persoane juridice.

- abonament anual de domiciliu 121 lei pentru persoane fizice

(3) Abonamentele se vor elibera pe baza certificatului de înmatriculare al autoturismului.

(4) Abonamentele anuale de domiciliuse emit în cazul îndeplinirii cumulative a următoarelor condiţii:

i) solicitantul persoană fizică are domiciliul în una din următoarele blocuri de locuit: str. Körösi Csoma Sándor 3, P-ţa Majláth Gusztáv Károly 1, 4, P-ţa Libertăţii 2, 4, 6, 8, 10, 12, str. Mihai Eminescu 2, 4 şi P-ţa Libertăţii 7, 9, 11, 13.

ii) Solicitantul este proprietarul autoturismului pentru care se eliberează abonamentul anual de domiciliu şi în certificatul de înmatriculare este trecută aceeaşi adresă cu ceea de domiciliu.

iii) Pentru o singură locuinţă se poate elibera doar un singur abonament de acest tip.

iv) Posesorii abonamentelor anuale de domiciliu au dreptul de a parca doar în următoarele zone:

· cei domiciliaţi în P-ţa Majláth Gusztáv Károly nr. 1 şi str. Körösi Csoma Sándor nr. 3 în curtea interioară aferentă şi în parcarea din dreptul Teatrului „Csíki Játékszín”.
· cei domiciliaţi în P-ţa Majláth Gusztáv Károly 4 şi P-ţa Libertăţii 2, 4, 6, 8, 10, 12, în curtea interioară aferentă, şi în parcarea din dreptul imobilului din Piaţa Libertăţii 4-8 („Kodak sor”), precum şi în parcarea din spatele Casei de Cultură a Sindicatelor şi din faţa sediului Camerei de Conturi Harghita.

· cei domiciliaţi în str. Eminescu 2, 4, respectiv P-ţa Libertăţii 7, 9, 11, 13, în curtea interioară aferentă şi în dreptul imobilelor din str. Eminescu 2-4, respectiv P-ţa Libertăţii 7-13”

(5) Plata prin SMS – transmiterea unui mesaj SMS la un numar scurt, prin serviciile de telefonie mobilă , cu numărul de înmatriculare auto (ex. HR01XXX) prin care se va achita o oră, mai multe ore sau o zi de staţionare.
Art.11. Obţinerea, reînnoirea şi afişarea abonamentelor (vinietei) de parcare cade în sarcina proprietarului/utilizatorului auto. Pierderea, deteriorarea tichetului sau a vinietei atrage după sine nulitatea acestuia. Proprietarul auto va fi nevoit să achite din nou contravaloarea acestuia.
Art. 12. Toate tarifele pot fi modificate doar prin Hotărâre al Consiliului Local..
CAP. III. CONTROLUL ŞI SANCŢIONAREA ABATERILOR DE LA REGULAMENT 
Art. 13. Staţionarea sau parcarea fără îndeplinirea obligaţiilor prevăzute la art. 4 şi art.6 alin(2) constituie contravenţie şi se sancţionează cu o amendă care corespunde procentului de 10%  a salariului minim pe economie.
Art. 14. Autovehiculele care parchează pe marcajul de interdictie a staţionării din faţa accesului în curţile imobilelor, li se vor aplica tarif majorat, excepţie făcând locatarii (chiriaşii) imobilului respectiv.
Art.15 (1) Controlul şi constatarea abaterilor de la prezentul Regulament cad în sarcina persoanelor împuternicite de operatorul de serviciu, denumiți în continuare supraveghetori de parcare, iar aplicarea sanctiunii contravenționale cade în sarcina persoanelor împuternicite în acest sens de Primăria Municipiului Miercurea Ciuc.

(2) Supraveghetorii de parcare sunt autorizați pentru a verifica dacă Regulamentul este respectat de către utilizatorii auto în parcările, în zonele de staţionare, pe domeniul public şi care au responsabilitatea de a constata și documenta prin intermediul unor mijloace video/foto fapte care sunt în contradicţie cu dispoziţiile Regulamentului.

(3) Supraveghetori de parcare , la solicitarea acestora, pot fi sprijiniţi, după caz, de angajaţi al Poliţiei sau al instituţiilor abilitate prin lege pentru menţinerea ordinii publice.
Art.16 (1) În cazul în care Regulamentul nu este respectat de utilizatorii auto, supraveghetorii de parcare  vor întocmi la faţa locului notele de constatare (conform Anexa nr.2) în două exemplare, care va conține, printre alte informații explicative și utile, posibilitățile și modalitățile de plată a tarifului majorat, respectiv a sancțiunii contravenționale după caz


(2) Notele de constatare sunt întocmite de supraveghetorii de parcare la locul săvârşirii faptei şi vor fi semnate de supraveghetorii de parcare, proprietarul/utilizatorul maşinii care nu a respectat regulamentul sau de un martor în cazul în care proprietarul/utilizatorul maşinii nu este prezent la faţa locului sau refuza semnarea acestuia. Aceste note vor fi predate lunar Compartimentului control urban şi executare silită în baza unui proces verbal de predare-primire.

(3) În vederea informării prorietarul/utilizatorul autoturismului asupra încălcării prevederilor regulamentului, unul dintre cele două exemplare ale notei de constatare, va fi lipită pe geamul uși din partea stângă față a autovehicolului
Art.17 (1) În cazul în care contravenientul nu plăteşte tariful majorat, Compartimentul control urban şi executare silită (CCUE) din cadrul Primăriei, pe baza datelor din nota de constatare, și a materialul foto/video atașat, va proceda la întocmirea proceselor verbale de contravenţie (potrivit O.G. 2/2001)

 
(2) Procesele verbale de contravenție cu suma de 150 lei (fără posibilitatea înjumătățirii sumei în cazul achitării amenzii în 48 de ore), emise de CCUE, vor fi trimise prin poştă la contravenient, urmând ca amenzile achitate să fie încasate de Municipiul Miercurea Ciuc într-un cont distinct.
(3) Procesele verbale de contravenție neachitate în termenul regulamentar, mai puțin cele contestate la instanțele judecătorești, vor fi înaintate CCUE, respectiv, în cazul persoanelor juridice, Serviciului taxe, impozite și alte venituri în vedere executării silite
CAP. V. DISPOZIŢII FINALE
Art. 18. Regulamentul se aplică în zilele lucrătoare între orele 8,00 – 17,00.

Sâmbătă, duminică, în zilele de sărbători legale dispoziţiile Regulamentului nu se aplică.
Art. 19. Sunt exceptate de la plata tarifului de parcare motoretele, motocicletele, bicicletele precum şi autovehiculele aparţinând următoarelor instituţii şi persoane fizice:

a). Salvare, SMURD, Pompieri, Poliţie, MApN, Jandarmerie Municipiul Miercurea Ciuc

b). Autovehiculele aparţinând persoanelor cu handicap sau a căror deţinător legal sunt persoane cu handicap, a veteranilor de război şi a beneficiarilor Decretului Lege nr. 118/1990 beneficiază la cerere de un abonament de parcare gratuit valabil pentru un an de zile în baza documentelor de identitate a persoanei în cauză, a documentelor justificative (decizii ale autorităţilor competente) precum şi documentelor de proprietate ale autovehiculului. Valabilitatea abonamentelor începe în ziua emiterii acestora.
Art. 20. Prevederile prezentului Regulament se aplică şi autovehiculelor destinate aprovizionării transportului de marfă şi serviciilor de taximetrie dacă maşinile acestora au oprit mai mult decît 5 minute, făcând excepție cazurile prevăzute de art.63, alin. 2 și 3 din OUG nr. 195/2002 republicată  privind circulația pe drumurile publice
Art. 21. Ocuparea locurilor de parcare cu diverse, obiecte sau materiale, fără acordul în scris al operatorului, constituie contravenţie şi se sancţionează potrivit legii. Operatorul parcărilor are dreptul să ridice obiectele sau materialele respective in prezenta unui reprezentant al Municipiului Miercurea Ciuc şi vor fi depozitate prin grija concesionarului.
Art. 22 Inventarierea locurilor de parcare in vederea stabilirii redevenţei, datorată de concesionar Municipiului Miercurea Ciuc, va fi facuta in cursul lunii ianuarie a fiecarui an sau ori de cate ori apar modificari a numarului de locuri de parcare. Se vor respecta in acest sens dimensiunile de parcare prevazute de SR1848-7 / 2004.
Art. 23. In cazul unor lucrari de reabilitare a carosabilului, manifestări culturale, modificarea traficului rutier si alte asemenea, suplimentarea sau reducerea locurilor de parcare cu plată, prin întroducerea sau scoaterea unor locuri de parcare, dar nu mai mult de 1% din totalul locurilor de parcare prevăzute in Anexa 1, poate fi făcută și cu avizul Serviciului de gospodărie, management energetic, transport local și administrarea drumurilor.
Art. 24. Semnalizarea cu indicatoare „P. cu plata” ,,Fizetéses parkoló”, placute aditionale „ plata parcării prin telefonul mobil”, „numărul locurilor de parcare” precum şi marcajele pentru delimitarea locurilor de parcare si inscripţionarea numărului de locuri de parcare, vor fi asigurate de operatorul serviciului de parcare publică cu plată. Acesta răspunde şi de păstrarea curăţeniei şi deszăpezirea pe timp de iarnă în parcările pe care le are în administrare. Totodată este obligatoriu afişarea unor table indicatoare de informare la intrarea oraşului, amplasat pe domeniul public al Municipiului, care informează deţinătorii/utilizatorii autoturismelor din alte localităţi despre sistemul de parcare, despre Regulamentul de parcare aplicată în Municipiul Miercurea Ciuc.
Art. 25. Operatorul parcărilor publice nu răspunde de securitatea vehiculelor şi a bunurilor aflate în interiorul acestora.
Art. 26. Personalul operatorului care deserveşte parcările cu plată are obligaţia de a purta uniformă şi ecuson.

Ecusonul va conţine în mod obligatoriu următoarele elemente:

Denumirea operatorului care exploatează parcările cu plată.

Numele şi prenumele supravehgetorului de parcare.

Codul supraveghetorului format din trei cifre.

Fotografia supraveghetorului constatator.

Textele vor fi redactate şi în limba maghiară.
Art. 27. Prezentul Regulament se completează cu dispoziţiile cuprinse în OG. Nr.2/2001, precum şi cu prevederile altor acte normative incidente.
Art. 28. Metoda de plată prin SMS va fi introdus până la 30 martie 2017 prin grija operatorului. Operatorul are obligaţia de a informa concedentul despre modul de aplicare a acestui metode de plată cu 30 de zile înainte de a introduce această metodă de plată. Operatorul va verifica plata efectuată prin SMS prin tehnologie mobilă, aceste aparate şi programe vor fi achiziţionate de Operator.
Art. 29. Anexele 1-2 fac parte integrantă din prezentul Regulament
Art. 30. Prezentul regulament intră în vigoare și produce efecte în conformitate cu art. 49 din Legea nr. 215/2001 a administrației publice locale la 30 de zile de la data publicării, dată la care se abrogă orice dispoziții contrare.
Anexa nr. 1 la REGULAMENTUL DE EXPLOATARE A PARCĂRILOR ŞI ZONELOR DE STAŢIONARE CU PLATĂ AFLATE PE DOMENIUL PUBLIC AL MUNICIPIULUI MIERCUREA -CIUC
ZONA DE APLICARE A REGULAMENTULUI DE EXPLOATARE 

A PARCĂRILOR ŞI ZONELOR DE STAŢIONARE CU PLATĂ AFLATE PE DOMENIUL PUBLIC AL MUNICIPIULUI MIERCUREA CIUC
	Nr. crt.
	Denumirea locului de parcare
	Nr. locurilor de parcare actual

	1
	B-dul Frăţiei – Testvériség sugárut
	227

	2
	Str. Nicolae Bălcescu utca
	74

	3
	Parcarea lângă Muzeu – Muzeum melletti parkoló
	31

	4
	Piaţa Cetăţii - Vártér
	8

	5
	Str. Patinoarului – Jégpálya utca
	14

	6
	Str. Petőfi Sándor utca
	36

	7
	Str. Körösi Csoma Sándor
	106

	8
	B-dul Timişoarei – Temesvári sugárut
	301

	9
	Str. Mihail Sadoveanu utca
	110

	10
	Str. Mihai Eminescu utca
	60

	11
	Piaţa Libertăţii – Szabadság tér
	241

	12
	Str. Gál Sándor + Str. Borvíz
	61

	13
	Zona Pieţei Agroalimentare - Piac
	84

	14
	Str. Miron Cristea utca
	36

	15
	Str. Tudor Vladimirescu (până la sensul giratoriu)
	57

	16
	Str. Kossuth Lajos utca
	285

	17
	Str. Harghitei (până la Biserica Rom. Cat.)
	68

	18
	Str. Márton Áron utca
	91

	19
	Intersecţia străzii Petőfi Sándor cu str. Gál Sándor
	17

	20
	Str. Vörösmarty Mihály utca
	35

	21
	Pasajul între b-dul Timişoarei şi str. N. Bălcescu, în spatele Bisericii ortodoxe
	16

	22
	 Str. Zöld Péter (La Jupânu)
	9

	
	 TOTAL
	1967


Anexa nr. 2 la REGULAMENTUL DE EXPLOATARE A PARCĂRILOR ŞI ZONELOR DE STAŢIONARE CU PLATĂ AFLATE PE DOMENIUL PUBLIC AL MUNICIPIULUI MIERCUREA -CIUC
Modelul Notei de constatare aplicabil conducătorilor de autovehicule care încalcă prevederile prezentului Regulament:

SC ...................................................

Adresa: ………………………….

RO-..................................., Tel: ........................., tel/fax: ...........................

e-mail: ....................

__________________________________________________________________________
NOTĂ DE CONSTATARE

Întocmit astăzi .........................................., ora........................., minutul............................

Stimate conducător auto, vă facem cunoscut că autoturismul cu nr. de înmatriculare ................................................. a fost parcat/staţionat/oprit neregulamentar şi aţi comis o abatere încălcând prevederile art. ..................... al Regulamentului de exploatare a parcărilor și zonelor de staționare cu plată aflate  pe domeniul public din municipiul Miercurea-Ciuc, prin neîndeplinirea obligaţiilor cu ocazia parcării maşinii Dvs. într-o parcare cu plată/zonă de staţionare cu plată.
Pentru acest motiv, potrivit HCL nr. .....................  vi s-a emis prezenta Notă de constatare și sunteți dator cu plata unui tarif majorat de parcare în valoare de 50,00 lei pe care o puteți achita la caseria SC CITY PARKING SRL.
Potrivit art. .................... al Anexei  din HCL ........./..................., dacă în termen de 48 de ore nu  achitați contravaloarea tarifului majorat veți fi sanctionat cu amendă contravențională de către serviciul specializat al Municipiului Miercurea Ciuc - Compartimentul control urban şi executare silită (CCUE)

Prezenta Notă de constatare s-a redactat în 2 (două) exemplare, care s-a fixat pe parbrizul autovehiculului.










Supraveghetor parcare









( nume, prenume în clar, semnătura )

